Det er alt sammen eksempler på, hvordan menneskeligheden og forståelsen er pillet ud af dansk politik, mener Susan Simonsen.

"Der er brug for langt mere plads til tvivl og skrøbelighed. Til at være hele mennesker. For det er der slet ikke nu. Den medarbejder eller politiker, der viser den mindste svaghed, ryger bare ud. Der er ikke plads til personlighed eller til den mindste afvigelse," siger hun.

I virkeligheden er der brug for en revolution, mener Susan Simonsen. Af den måde, hele det politiske system er indrettet på, og af den måde, vores politikerne tænker og arbejder. Af den måde, medierne og borgerne er med til at opildne en kultur, der hylder det kyniske magtspil og fastlåser det politiske system efter et sæt spilleregler, der kun skaber mere af det samme. Derfor er hele bogens sidste kapitel formuleret som et opråb:

De giver jer det, I gerne vil have.

De giver jer det, I gerne vil have.

Kan I ikke se det?

I er medskyldige i demokratiets forfald.

KOM NU

"Vi har alle et ansvar. Det her er ikke noget, som politikerne kan gøre selv. Det kan de slet ikke. Det kan jeg simpelthen ikke se for mig vil ske," siger Susan Simonsen.